Neutron Star Collision (Love Is Forever)

Neutron Star Collision (Love Is Forever) on englantilaisen vaihtoehtorockia soittavan yhtyeen Musen single, joka löytyy vuoden 2010 elokuvan Twilight – Epäilys soundtrack-albumilta The Twilight Saga – Eclipse: Original Motion Picture Soundtrack. Kappale julkaistiin singlenä 17. toukokuuta 2010.

Historia 
Lokakuussa 2009 Muse kertoi MTV:n haastattelussa, että yhtye saattaisi olla valmis tekemään kappaleita myös Twilight – Epäilys -elokuvaa varten. Muse on luovuttanut kappaleitaan kahteen edelliseen sarjan elokuvaan: Vuoden 2008 elokuvaan Twilight – Houkutus he luovuttivat kappaleen ”Supermassive Black Hole” ja vuoden 2009 elokuvaan Twilight – Uusikuu kappaleen ”I Belong to You [New Moon Remix]”. Toukokuun alussa Stephenie Meyer kertoi virallisilla kotisivuillaan, että Muse tekee elokuvan soundtrack-levylle kappaleen, josta tulee myös heidän singlensä. Myöhemmin saatiin tietää, että kappale on nimeltään Neutron Star Collision (Love Is Forever).

Musiikkivideo 
Singlen musiikkivideo julkaistiin 20. toukokuuta 2010 ja sen ohjasi Anthony Mandler. Musiikkivideossa näytetään bändin soittoa ja pätkiä elokuvasta Twilight – Epäilys.

Listasijoitukset

Lähteet 

Musen kappaleet
Vuoden 2010 kappaleet
Houkutus-elokuvat
Elokuvamusiikki